אשלי טיסדייל

אשלי מישל טיסדייל (באנגלית: Ashley Michelle Tisdale; נולדה ב-2 ביולי 1985) היא שחקנית, מדבבת וזמרת יהודייה-אמריקאית. היא ידועה בעיקר בתפקיד שארפי מסרטי "היי סקול מיוזיקל", בתפקיד מאדי בסדרה "החיים היפים של זאק וקודי" של ערוץ דיסני, ובדיבוב קולה של קנדיס גרטווד פלין בסדרת ההנפשה האמריקאית "פיניאס ופרב".

 חיים וקריירה 
 1985–2004: ילדות ותחילת הקריירה 
טיסדייל נולדה במחוז מונמות'  שבניו ג'רזי. אביה נוצרי ואמה יהודייה; מגדירה עצמה כ"שייכת לשתי הדתות". אחותה הגדולה של טיסדייל, ג'ניפר, היא שחקנית ומפיקה. היא לוהקה למעל 100 פרסומות טלוויזיוניות כילדה. היא החלה את קריירת התיאטרון שלה בהשתתפות במחזות "Gypsy: A Musical Fable" וצלילי המוסיקה במרכז הקהילתי היהודי השייך למחוז מונמות', בו נולדה. בגיל 8 לוהקה לתפקיד קוזט במחזמר עלובי החיים, אותו היא ביצעה במשך שנתיים.

בגיל 12, עברו טיסדייל ומשפחתה להתגורר בלוס אנג'לס, קליפורניה. תפקידה הטלוויזיוני הראשון היה בשנת 1997, בתפקיד אורח בקומדיית המצבים האמריקאית "Smart Guy" ו"הרקיע השביעי". במקביל, החלה טיסדייל לדגמן עבור פורד מודלס. שנה לאחר מכן, טיסדייל דיבבה בסרטים "מזמור חג המולד של הכלבים" ו"באג לייף". בשנת 2000, הופיעה בפרק של סדרת הדרמה האמריקאית "בוסטון פאבליק". טיסדייל המשיכה להופיע בהופעות אורח בתוכניות טלוויזיה ולהופיע בתפקידי קולנוע משניים לאורך השנים שלאחר מכן, ביניהם תפקיד בסרט "דוני דארקו".

 2005–2009: פרויקטים של ערוץ דיסני 
בשנת 2005, טיסדייל לוהקה כמאדי פיצפטריק בסדרת הטלוויזיה של ערוץ דיסני, "החיים היפים של זאק וקודי", והמשיכה בתפקידה עד לשנת 2008. התוכנית הייתה להצלחה גדולה וטיסדייל קיבלה בזכותה את פרס בחירת הילדים של ניקלודיאון. טיסדייל עלתה לתודעה העולמית בזכות תפקידה כשארפיי אוונס בטרילוגיית הסרטים "היי סקול מיוזיקל". הסרט הראשון בטרילוגיה, שיצא בתחילת שנת 2006, זכה להצלחה רבה בארצות הברית ובעולם והיה לסרט המצליח ביותר של ערוץ דיסני לשנה זו, עם מעל ל-7 מיליון צופים. פסקול הסרט, שכלל מספר שירים שבוצעו על ידי טיסדייל, מעל מיליוני עותקים ברחבי העולם. השיר "What I've Been Looking For", אותו ביצעה יחד עם השחקן לוקאס גראביל, היה לשיר הראשון של טיסדייל שנכנס למצעד הבילבורד הוט 100, כשהגיע למקום ה-35 במצעד. באותה השנה יצאה טיסדייל לסיבוב הופעות עם צוות השחקנים על מנת לקדם את הסרט. במקביל, טיסדייל החלה להופיע בפסקולים עבור ערוץ דיסני, והוציאה לאור גרסת כיסוי לשיר "Kiss the Girl" על מנת לקדם את ההוצאה המחודשת של סרט ההנפשה "בת הים הקטנה".

עם הצלחת סרטי היי סקול מיוזיקל, טיסדייל קיבלה חוזה הקלטות בוורנר רקורדס, היא החלה לעבוד על אלבום הבכורה שלה בשנת 2006. "Be Good to Me" יצא כסינגל המוביל של האלבום, בעוד "He Said She Said" יצא לאור לאחר מכן כסינגל השני. אלבום הבכורה של טיסדייל, Headstrong, יצא לאור בפברואר 2007. האלבום זכה להצלחה והגיע למקום ה-5 במצעד הבילבורד הוט 100, וכמו כן במעמד אלבום זהב בארצות הברית, ארגנטינה ואירלנד. שני הסינגלים הנוספים מהאלבום הופצו במדינות נבחרות באירופה. טיסדייל יצאה לסיבוב הופעות מצומצם לקידום האלבום בארצות הברית. בנוסף, הפיקה טיסדייל סרט תיעודי המתעד את תהליך הפקת האלבום בשם "There's Something About Ashley".

טיסדייל חזרה על תפקידה כשארפיי אוונס בשנת 2007 בסרט "היי סקול מיוזיקל 2". הסרט היה לסרט הנצפה ביותר בתולדות ערוץ דיסני, כשמעל ל-17 מיליון אנשים צפו בשידור הבכורה של הסרט, ובכך הפך הסרט להצלחה מיידית. פסקול הסרט הגיע לראש מצעד הבילבורד 200. טיסדייל הצטרפה לצוות המדבבים של תוכנית ההנפשה פיניאס ופרב בערוץ דיסני. התוכנית זכתה להצלחה רבה בקרב צופים ומבקרים. טיסדייל נשארה בסדרה עד סיומה בשנת 2015, וחזרה על תפקידה בסרטי טלוויזיה שונים.

בשנת 2008 הקימה טיסדייל את חברת ההפקה שלה, Blondie Girl Productions. סרט הטלוויזיה דמיין את זה היה להופעת הבכורה של טיסדייל כמפיקה בפועל וכשחקנית בתפקיד ראשי. טיסדייל הופיעה שוב כשארפיי אוונס בסרט הקולנוע "היי סקול מיוזיקל 3". הופעה בסרט זיכתה אותה בפרס הסרטים של MTV ל"שחקנית הפורצת" בשנת 2009.

טיסדייל הוציאה באפריל 2009 את "It's Alright, It's OK", סינגל הבכורה מתוך אלבומה השני, Guilty Pleasure, שיצא לאור ביוני 2009. הסינגל השני מתוך האלבום, "Crank It Up", יצא במדינות נבחרות באירופה. לאחר צאת האלבום, סיימה טידייל את חוזה ההקלטות של עם וורנר רקורדס. בשנת 2009 כיכבה טיסדייל בסרט חייזרים בעליית הגג.

 2010–2014: תפקידי טלוויזיה, עבודות הפקה ונישואין 
בשנת 2010 החלה טיסדייל את תפקידה כסוואנה מונרו בסדרה "הלקטס" של The CW לצד אליסון מישלקה, הסדרה בוטלה לאחר עונה אחת. בנוסף, דיבבה טיסדייל בסדרות איש משפחה והמופע של קליבלנד. באוגוסט 2011 יצא בערוץ דיסני הסרט "ההרפתקה המדהימה של שארפיי", בו היא חוזרת על דמותה כשארפיי אוונס בסרט ספין אוף. בשנת 2012, השתתפה ככוכבת אורחת בפרק של הסדרה לגדל את הופ. טיסדייל גם הופעה בשני פרקים בעונת החמישית של הסדרה ילדי האנרכיה.

בשנת 2012 הייתה טיסדייל מפיקה בפועל של הריאליטי "Miss Advised". בשנת 2013, שודר ב ספיישל טלוויזיוני מיוחד שהופק על ידי טיסדייל בשם "Inner Circle", המתרכז במערכת היחסים שלה עם השחקנית ונסה הדג'נס. בשנה שלאחר מכן טיסדייל עבדה שוב עם ערוץ דיסני בסרט "קלאוד 9", בו עבדה כמפיקה בפועל. סדרת הקומדיה רעבה לאהבה בכיכובה של אמילי אוסמנט, מופקת גם על ידי טיסדייל; באפריל 2013 כיכבה טיסדייל ב"מת לצעוק 5". טיסדייל גילמה דמות משחנית בקומדיית המצבים "Super Fun Night" לצד רבל וילסון וב"The Crazy Ones" לצד רובין ויליאמס. באותה השנה, דיבבה טיסדייל את דמותה של סברינה ספלמן בסדרת ההנפשה "סברינה: סודות של מכשפה בתיכון". בסוף 2013 הוציאה לאור באופן עצמאי את השיר "You're Always Here".

טיסדייל התארסה לזמר כריסטופר פרנץ' בשנת 2013, לאחר שיצאו במשך יותר משנה; הזוג נישא בספטמבר 2014.

 2015–הווה: חזרה למוזיקה ומיזמים עסקיים 
בשנת 2015 טיסדייל כיכבה בקומדיית המצבים "Clipped". התכנית בוטלה לאחר עונה אחת. טיסדייל השיקה קולקציית איפור בשם Illuminate בשנת 2016. בתחילת שנת 2016, יזם ערוץ דיסני ספיישל איחוד טלוויזיוני של כוכבי סרטי היי סקול מיוזיקל, לכבוד עשור לצאת הסרט הראשון, שזכה לסיקור תקשורתי בעולם. טיסדייל ובעלה החלו לפרסם גרסאות כיסוי לשירים שונים בעמוד היוטיוב שלה. בין היתר פורסמו דואטים עם ונסה הדג'נס, לוקאס גראביל, דבי ראיין וליאה מישל. עשור לאחר צאת אלבום האולפן השני שלה, טיסדייל הוציאה לאור את Symptoms, אלבום האולפן השלישי שלה. ביוני 2019 טיסדייל החלה לככב בקומדיית המצבים "Carol's Second Act" לצד פטרישיה היטון, התכנית בוטלה לאחר עונה אחת. במאי 2020, הוציאה טיסדייל את הסינגל "Lemons". ב-28 באוגוסט 2020 יצא לאור הסרט "פיניאס ופרב הסרט: קנדיס נגד היקום" בדיסני+ בו טיסדייל שבה לדבב את דמותה של קנדיס.

באוקטובר 2020 הוכרז כי טיסדייל תהיה חברת פאנל בספין-אוף של פורמט הזמר במסכה, "הרקדן במסכה" לצד קן ג'ונג, פאולה עבדול, ובריאן אוסטין גרין. התכנית עלתה בדצמבר אותה שנה וירדה מהאוויר בפברואר 2021 לאחר עונה אחת.

 חיים אישיים 
בשנת 2014 התחתנה עם כריסטופר פרנץ'. ב-23 במרץ 2021 נולדה בתם הראשונה, ג'ופיטר אייריס פרנץ'. טיסדייל סבלה מהיפרדות בטנית לאחר לידת בתה.

דיסקוגרפיה
שמאל|ממוזער|250px|טיסדייל במסע ההופעות של האלבום Headstrong, 2007

אלבומים
 2007 – Headstrong
 2009 – Guilty Pleasure
 2019 – Symptoms

סינגלים

 פילמוגרפיה 
שנהשםדמותהערותסרטים1995לחישת הלביוקו הארדהדיבוב1998מזמור חג המולד של הכלביםדמויות שונותבאג לייףצופית אוכמניות2001דוני דארקוקים2001Nathan's ChoiceסטפניThe Mayor of Oyster Bayג'ניפרסרט טלוויזיה2006היי סקול מיוזיקלשארפי אוונססרט טלוויזיה, ערוץ דיסני2007היי סקול מיוזיקל 2שארפי אוונססרט טלוויזיה, ערוץ דיסנימעודדות צמודות 42008דמיין את זהמינדי גילברטסרט טלוויזיה, ABC Family; גם מפיקה בפועלהיי סקול מיוזיקל 3שארפי אוונס2009חייזרים בעליית הגגבת'אני פירסון2011ההרפתקה המדהימה של שארפיישארפי אוונסגם מפיקה בפועלפיניאס ופרב הסרט: המסע אל היקום המקבילקנדיס פליןדיבוב; סרט טלוויזיה, ערוץ דיסני2013להציל את סנטהשינידיבובמת לצעוק 5ג'ודי סנדרס2014קלאוד 9מפיקה בפועלBirds of Paradiseאורורהדיבובלא מתרגש2016לילה חובבנימפיקה2018דפני וולמהבלגן בממלכהסינדרלהדיבוב2020פיניאס ופרב הסרט: קנדיס נגד היקוםקנדיס פליןדיבובטלוויזיה1997Smart Guyאיימיעונה 1, פרק 6: "A Little Knowledge"הרקיע השביעיג'ניסעונה 2, פרק 6: "Breaking Up Is Hard to Do"2000בוורלי הילס 90210ניקול לומיסעונה 10, פרק 15: "Fertile Ground"המופע של אמנדהדמויות שונותפרקים:
 עונה 1, פרק 12
 עונה 2, פרק 17
 עונה 2, פרק 39Movie Starsתלמידהעונה 2, פרק 10: Stand by Meהמופע של ג'ינה דייוויסטרייסיעונה 1, פרק 5: "Motherly Advice"בוסטון פאבליקקרול פרדרעונה 1, פרק 5: "Chapter Five"2001בטג'סיקהעונה 1, פרק 14: "The Invisible Mom"וונדיעונה 2, פרק 6: "Matchmaking Mutt"להתחיל מחדשמארניעונה 2, פרק 18: "Best of Enemies"קייט בראשרוינונהעונה 1, פרק 6: "Georgia"מכושפותנערהעונה 3, פרק 21: "Look Who's Barking"2002The Hughleysסטפניפרקים:
 עונה 4, פרק 13: "I Have a Scheme"
 עונה 4, פרק 16: "Bored of the Rings"
 עונה 4, פרק 18: "You've Got Male"מלקולם באמצענערהעונה 3, פרק 20: "Jury Duty"2003עדיין עומדבוניפרקים:
 עונה 1, פרק 15: "Still Romancing"
 עונה 1, פרק 16: "Still Hairdressing"
 עונה 2, פרק 3: "Still the Bad Parents"
 עונה 2, פרק 8: "Still Interfering"רפואה שלמהשרי לוונשטייןעונה 3, פרק 20: "Addicted to Love"ככה זה בחייםליאהעונה 3, פרק 5: "Just Like a Woman"ג'ורג' לופזאוליביהעונה 2, פרק 21: "I Only Have Eyes for You"2005–2008החיים היפים של זאק וקודימאדי פיצפטריקדמות ראשית2006–2007משחקי ערוץ דיסנימתחרה2006האנה מונטנהמאדי פיצפטריקעונה 1, פרק 12: "On the Road Again"2007There's Something About Ashleyסרט תיעודי; גם מפיקה בפועלקים פוסיבולקמיל ליאוןדיבוב; פרקים:
 עונה 4, פרק 3: "Trading Faces"
 עונה 4, פרק 10: "Fashion Victim"
 עונה 4, פרק 19: "Chasing Rufus"
 עונה 4, פרק 20: "Nursery Crimes"2007–2012Punk'dפרקים:
 עונה 8, פרק 2
 עונה 8, פרק 3
 עונה 9, פרק 62007–2015פיניאס ופרבקנדיס פליןדיבוב, דמות ראשית2008Studio DC: Almost Liveספיישל של ערוץ דיסני2009החיים היפים על הסיפוןמאדי פיצפטריקעונה 1, פרק 13: "Maddie on Deck"אקסטרים מייקאובר: הום אדישןהופעת קמע2010המופע של קליבלנדלייסי סטייפלטוןדיבוב; עונה 1, פרק 14: "The Curious Case of Jr. Working at the Stool"2010–2011הלקאטס סוואנה מונרודמות ראשית2010איש משפחהקלי / פרסיליהפרקים:
 עונה 9, פרק 1: "And Then There Were Fewer"
 עונה 9, פרק 6: "Brian Writes a Bestseller"גלן מרטין, DDCקייטידיבוב; עונה 2, פרק17: "Dad News Bears"2011פיניאס ופרב מארחיםקנדיס פליןדיבוב; פרקים:
 עונה 1, פרק 5: טיילור סוויפט
 עונה 1, פרק 6: רג'יס פילבין
 עונה 1, פרק 8: רנדי ג'קסון
 עונה 1, פרק 16: שון וייט2012לגדל את הופמרי לואיסעונה 1, פרק 14: "Jimmy's Fake Girlfriend"Miss Advisedמפיקה בפועלילדי האנרכיהאמה ג'יןפרקים:
 עונה 5, פרק 3: "Laying Pipe"
 עונה 5, פרק 4: "Stolen Huffy"2013Inner Circleדוקו-ריאליטי; גם מפיקה בפועלהמטורפיםקלסי לסקרעונה 1, פרק 11: "The Intern"2013–2014סברינה: סודות של מכשפה בתיכוןסברינה ספלמןדיבוב; דמות ראשיתמשתוללותג'זמין בוביירפרקים:
 עונה 1, פרק 4: "Engagement Party"
 עונה 1, פרק 11: "Dinner Party"2014Reviewעונה 1, פרק 4: "Celebrity; Batman"רובוט צ'יקןדמויות שונותדיבוב; עונה 7, פרק 7: "Snarfer Image"2014–2016רעבה לאהבהלוגן רולינגספרקים:
 עונה 1, פרק 3: "Young & Lesbian"
 עונה 2, פרק 3: "Young & Munchies"
 עונה 4, פרק 8: "Young & Sofia"
גם מפיקה בפועל2015Clippedדני גיאורדנודמות ראשיתפרויקט מסלולשופטת אורחתלמען האמתסאםעונה 1, פרק 4: "Psychic Chicken"2016אבא אמריקאיאיימי רידדיבוב; עונה 11, פרק 2: "The Life Aquatic with Steve Smith"2016–2018האקדמיה של סקיילנדרסאלפית חמקניתדיבוב; דמות ראשית2017Ginger Snapsאפלדיבוב; דמות ראשיתDrop the Micעונה 1, פרק 72018מקגייווראלי וינתרופעונה 2, פרק 13: "CO2 Sensor + Tree Branch"חוקי המרפי של מיילוקנדיס פליןדיבוב; עונה 2, פרק 1: "The Phineas and Ferb Effect"2019–2020הקריירה השנייה של קרולג'ני קנידמות ראשית2019חג שמח וכל זהקיילהדמות ראשית2020Disney Family Singalongספיישל טלוויזיוני2020–2021הרקדן במסכהפאנליסטית
שמאל|ממוזער|250px|טיסדייל בהופעה

 פרסים ומועמדויות 
שנהפרסקטגוריהעבודה מועמדתתוצאה2000פרס האמן הצעיר (ארצות הברית)ההופעה הטובה ביותר בסדרת דרמה בטלוויזיהבוסטון פבליק2006פרס המוזיקה של בילבורדפסקול השנהHigh School Musical (עם צוות שחקני היי סקול מיוזיקל)אלבום השנהפרס המוזיקה האמריקאיתאלבום הפופ הטוב ביותר2007פרסי בחירת הילדים של ניקלודיאון - בריטניהשחקנית הטלוויזיה הטובה ביותרהחיים היפים של זאק וקודיPremios Oye!אמן פורץ דרך בינלאומיHeadstrongפרס המוזיקה האמריקאיתאלבום פסקול מועדףHigh School Musical 2 (עם צוות שחקני היי סקול מיוזיקל 2)2008פרסי בחירת הילדים של ניקלודיאון - אוסטרליהכוכב טלוויזיה בינלאומי אהובהחיים היפים של זאק וקודי2009פרסי הסרטים של MTVפריצת השנה - אישההיי סקול מיוזיקל 3פרסי בחירת הנוערשחקנית בסרט מוזיקליהכוכבת של הקיץחייזרים בעליית הגגLos Premios MTV Latinoaméricaהאמן הבינלאומי החדש הטוב ביותרGuilty Pleasure2014פרסי אמי לבידור בשעות היוםמדבב יוצא מן הכלל בתוכנית הנפשהסברינה: סודות של מכשפה בתיכוןפרסי הוליווד הצעירהכוכב המדיה החברתיתאשלי טיסדייל2015פרסי בחירת הנוערגנב/ת סצנהרעבה לאהבה2021פרס אנניהמדבב הטוב ביותר - טלוויזיה/מדיהפיניאס ופרב הסרט: קנדיס נגד היקום

קישורים חיצוניים


קישור אתר רשמי לא פעיל

 אשלי טיסדייל, באתר Tv.com

הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:ערוץ דיסני: שחקנים ומנחים
קטגוריה:זמרות יהודיות אמריקאיות
קטגוריה:זמרים יהודים אמריקאים
קטגוריה:שחקניות ילדות אמריקאיות
קטגוריה:מפיקות טלוויזיה אמריקאיות
קטגוריה:מדבבות יהודיות אמריקאיות
קטגוריה:מדבבים יהודים אמריקאים
קטגוריה:אמניות וורנר רקורדס
קטגוריה:אמריקאים ילידי ניו ג'רזי
קטגוריה:אמריקאיות שנולדו ב-1985
קטגוריה:אמריקאים שנולדו ב-1985